Diari Oficial de la Generalitat Valenciana


Sumari del DOGV 3491, del 10-05-1999 (1999/4267)

Informació pública de la proposta de Programa per al Desenvolupament d'Actuació Integrada de les Parcel·les Cadastrals 141 i 443 del Polígon 1 de rústica d'aquest terme municipal, comprensiva de Pla Parcial Modificatiu del Pla General, estudi d'impacte ambiental i alternativa tècnica, presentat, en data 8 de març de 1999, pel senyor Rafael Gimeno Monzó, promogut pel senyor Fernando Babé Navarro i denominat Los Altos de Alfinach.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4267


Organisme emissor
:   Ajuntament de Puçol

Tipus de document
:   Anunci

Informació pública de la proposta de Programa per al Desenvolupament d'Actuació Integrada de les Parcel·les Cadastrals 141 i 443 del Polígon 1 de rústica d'aquest terme municipal, comprensiva de Pla Parcial Modificatiu del Pla General, estudi d'impacte ambiental i alternativa tècnica, presentat, en data 8 de març de 1999, pel senyor Rafael Gimeno Monzó, promogut pel senyor Fernando Babé Navarro i denominat Los Altos de Alfinach. [1999/Q4267]
  
L'Alcaldia Presidència, mitjançant el Decret adoptat el 8 d'abril de 1999, ha resolt sotmetre a informació pública, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana, la proposta de Programa per al Desenvolupament d'Actuació Integrada de les Parcel·les Cadastrals 141 i 443 del Polígon 1 de rústica d'aquest terme municipal, comprensiva de Pla Parcial Modificatiu del Pla General, estudi d'impacte ambiental i alternativa tècnica, presentat, en data 8 de març de 1999, pel senyor Rafael Gimeno Monzó, promogut pel senyor Fernando Babé Navarro i denominat Los Altos de Alfinach.
  
Així mateix, se sotmet a informació pública, pel mateix termini de 20 dies hàbils, l'estudi d'impacte ambiental comprés en el programa esmentat.
  
Durant la informació pública, la documentació presentada romandrà exposada al Departament d'Urbanisme de l'Ajuntament de Puçol. Qualsevol persona interessada podrà comparéixer a l'Ajuntament i consultar la documentació que integra la proposta de programa, i també formular, si escau, al·legacions o alternatives tècniques dins del termini indicat al paràgraf anterior i en els termes que estableix el punt 4 de l'article 46 del text legal esmentat.
  
Per una altra banda, es fa saber que, durant el període de cinc dies, comptadors des del venciment del termini anterior, es podran presentar les propostes juridicoeconòmiques de les distintes alternatives tècniques que optaran a l'adjudicació del programa, a no ser que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i presentara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En tot cas, la pròrroga es farà constar a l'expedient, s'anunciarà al tauler d'edictes de l'Ajuntament, i es comunicarà a aquells que, pel fet de desconéixer-la, presenten pliques prematurament.
  
L'acte d'obertura de pliques tindrà lloc a les 13.00 hores de l'endemà hàbil a la conclusió del termini per a presentar-les al Departament de Secretaria d'aquest Ajuntament. Totes les actuacions podran ser objecte de consulta i al·legacions per les persones interessades durant els 10 dies següents al de l'obertura de pliques. Els competidors, durant aquest període, podran associar-se unint les seues proposicions.